Noverint universi tam presentes quam futuri quod ego Willelmus de Marrigne acquittavi, laudantibus Margarita, uxore mea, et Odone, fratre meo, in presentia venerabilis Oddonis, ducis Burgundię, et multorum aliorum, Nivardo abbati et ecclesię Sancti Sequani et successoribus suis palefridum, quem ego et antecessores mei faciebamus pro casamento quod antecessores mei de abbate et ecclesia tenuerunt, et ego et heredes mei in posterum tenere debemus. His factis, jam dictum Oddonem, ducem Burgundie, ut adjutor et defensor super hoc esset, si vel ego vel heredes mei, quod absit, de cetero sibi quantum ad hoc spectat presumeremus injuriari. Quod ut ratum habeatur in perpetuum et inconcussum, presentem paginam sigilli mei munimine dignum duxi roborari. Actum est anno incarnati Verbi M°CC°II°. Hujus rei testes sunt Willelmus de Monte Sancti Johannis, Johannes, dominus de Novocastro, Garnerius de Sumbernon, Willelmus de Poille, Bartholomeus de Blaise, milites; Domoimus li Effreez, Girardus, Gasnal, Guido de Sales, Arnulphus de Barbirey, Garnerius, Theobaudus, et plures alii.